  Майя Бывальцева Ижкарын «Приволжск федерал округысь ӧнерлы дышетӥсь огазеяськонысь устоез классэн кивалтӥсь» улосвылкуспо вожвылъяськон йылпумъяськиз. Удмуртиысь Мерлыкъя но педагогикая колледжысь англи кылъя егит дышетӥсь Анна Дудина кыкетӥ инты басьтӥз но 25 сюрс манет утӥз. Конкурсын Чебоксары карысь Наталья Гришина вормиз. Киров улосвылысь Анна Ниленко куинетӥ инты басьтӥз. Вожвылъяськон Мерлыкъя но педагогикая колледжын куинь нунал мынӥз. Таӵе ёзэн ӵошатскон элькунын нырысьсэ ортчиз. «ПФО-ысь ужъюртъёслэн ассоциацизы куинь ар пала ни ужа. Дышетӥсьёс понна та милям куинетӥез конкурс. Нырысетӥез вал «Устоез егит дышетӥсь», кыкетӥез — «Ужпӧрлы дышетонъя устоез мастер», табере куинетӥез — «Группалэн устоез кураторез яке визьнодасез». Ми утчаськомы выль амалъёсъя ужась дышетсконниосты, кудъёсыз конкурсэз умой радъяны быгатозы. Ассоциацилэн азьвалтэтаз Удмуртиез курыны пумкылъян кутэмын вал. Ми тодӥськомы, макем кужмоесь тӥляд педагогикая колледжъёсты», — вераз ивортодэтъя «Удмуртия» агентстволы Приволжск федерал округысь ӧнерлы дышетӥсь огазеяськонъёслэн ассоциацизылэн кивалтӥсез Татьяна Венедиктова. Округысь 11 улосвылъёслэн ыстэм муртъёссы творчество пыр асэнызы, визьнодан ужрадэнызы тодматӥзы, «Дышето солы, мае ачим быгатӥсько» мастер-класс нуизы, дышетскисьёсын вераськизы но психологияя но педагогикая марафонэз ортчизы. Удмуртиысь пыриськисьлэн ваньмыз умой дасямын вал. Со кужмо, яркыт Халида Хуснутдинова, Казаньысь дунъясьПыриськисьёс но дунъясьёс радъясьёслы тау карон кылъёс веразы. «Мон Удмуртиын нырысьсэ. Сыӵе чылкыт мылкыдоесь, сыӵе сюлмоесь адямиос. Пиналъёс, студентъёс, вуоно дышетӥсьёс сыӵеесь бере, калык но таланто», — пусйиз Татьяна Венедиктова. Тегъёс: Дышетон Ижкар Удмуртия ПФО дышетӥсьёс  